
LLAWLYFR MODWL

Cod y Modwl: ECAD5007C 

Teitl y Modwl: Cylch 2 Astudiaethau Craidd : Y Dysgwr: pwy ydw i’n ei addysgu? 


BA ADDYSG GYNRADD 
gyda Statws Athro Cymwysedig
 

LEFEL 5

YR ATHROFA

2023-2024

	1.Manylion cyswllt



Os bydd arnoch angen trafod unrhywbeth sy’n ymwneud â’r modwl cysylltwch â: 

Meryl Bowen (Arweinydd modwl)          Daisy Wilson (Dirprwy-arweinydd modwl)
E-bost: m.bowen@uwtsd.ac.uk	               E-bost : d.wilson@uwtsd.ac.uk

Rhif Ffôn: 01267 676795
                                                      
Tîm Addysgu’r Modwl:
Nanna Ryder
Tom Cox
Menna Davies 
Laura Emanuel



Gyda diolch diffuant i Nanna Ryder a Carys Jennings am eu cyfraniad i’r modwl. 

	2.Ein disgwyliadau



Gobeithio y byddwch yn mwynhau’r modwl a’r rhaglen ac rydym yma i’ch helpu. Dylech: 
· Wneud defnydd da o gyfleusterau ac adnoddau’r Brifysgol
· Mynychu sesiynau a chymryd rhan ynddynt
· Ymddwyn yn gyfrifol 
· Cyflwyno aseiniadau erbyn y dyddiad terfyn
· Ymroi a chymryd rhan ym mhob sesiwn
· Darllenwch Reoliadau’r Brifysgol i Fyfyrwyr 
	3.Amcanion a Deilliannau Dysgu



AMCAN(ION): 

· Cael athrawon dan hyfforddiant i ymwneud â gwybodaeth a dealltwriaeth ddyfnach am ddatblygiad plant a ffactorau allanol mwy cymhleth sy'n dylanwadu ar les a datblygiad, er enghraifft herio’r syniad o norm. 
· Datblygu sgiliau arsylwi, gwrando ar ddysgwyr a gwerthfawrogi llais disgyblion 
       trwy adfyfyrio ar arferion, gan gynnwys arfer personol mewn lleoliad sy’n 
       seiliedig ar addysg. 
 
DEILLIANNAU DYSGU 

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i: 
· amlygu dealltwriaeth ddyfnach o ddamcaniaethau ac ymchwil sy’n sail i 
ddysgu, lles a datblygiad plant 0-19 oed, gan gynnwys materion cyfoes e.e. ffoaduriaid a dysgwyr sy’n cael eu heffeithio gan wrthdaro; 
· nodi ac adfyfyrio ar y cyfrifoldebau proffesiynol a chyfreithiol o ran gweithio gyda phlant a phobl ifanc, gan gynnwys credoau a thybiaethau personol a’u heffaith ar arfer personol; 
· nodi, gweithredu ac adfyfyrio ar ddulliau effeithiol o fodloni anghenion amrywiol yr holl ddysgwyr mewn lleoliadau gwahanol. derstand  the  place  of  research  
in  educational  pract

Perthynas â phedwar diben Cwricwlwm i Gymru 2022: 
 
	Datblygu plant a phobl ifanc yn: 
	Perthynas hynny â’r modwl hwn: Bydd myfyrwyr yn gallu: 

	Ddysgwyr uchelgeisiol, galluog sy’n barod i ddysgu drwy gydol eu hoes.   
	Adnabod a bodloni anghenion amrywiol yr holl ddysgwyr i sicrhau cynnydd disgyblion. 

	Gyfranwyr mentrus, creadigol, sy’n barod i chwarae eu rhan yn llawn yn eu bywyd a’u gwaith.    
	Cymryd rhan mewn ystod o gyfleoedd dysgu creadigol, hyrwyddo ymreolaeth a chymhwyso eu gwybodaeth a’u sgiliau i addysgu a dysgu.  

	Ddinasyddion egwyddorol, gwybodus yng Nghymru a’r byd.   
	Mabwysiadu rôl athro proffesiynol wrth ddeall a pharchu anghenion a hawliau disgyblion fel aelodau o gymdeithasau amrywiol, a herio tybiaethau a chredoau sy’n arwain at stereoteipio. 

	Unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.   
	Dangos dealltwriaeth o ddamcaniaethau ac ymchwil sy’n effeithio ar hyrwyddo lles meddyliol ac emosiynol disgyblion trwy ddatblygu hyder, cydnerthedd ac empathi yn eu harfer.  


Perthynas â’r Safonau Proffesiynol ar gyfer Addysgu ac Arweinyddiaeth (SAC)
	
	
	Teitl y Safon
	Disgrifydd SAC

	Addysgeg 
	 
	Addysgeg - Mireinio Addysgu

	
	Mireinio Addysgu
	Rheoli'r amgylchedd dysgu 
	Mae’r athro’n deall pwysigrwydd yr amgylchedd dysgu yn y 
gwaith o hyrwyddo arferion ac ymddygiadau dysgu cadarnhaol sy’n cyd-fynd â’r pedwar diben ac y mae dysgwyr yn eu deall yn y cyd-destun hwnnw. Mae felly’n mynd ati i’w ymsefydlu a’i reoli’n effeithiol ac yn barhaus.

	
	
	Asesu 
	Deall a chyfleu ystod o ddibenion ac arferion ar gyfer asesu.

	
	
	Gwahaniaethu
	Mae’r athro’n arddangos gwybodaeth am, ynghyd â dealltwriaeth a phrofiad o, ddisgwyliadau uchel ac arferion effeithiol i ddiwallu anghenion yr holl ddysgwyr, waeth beth fo’u gwahanol anghenion.

	
	
	Cynnwys partneriaid mewn dysgu 
	Deall pwysigrwydd cynnwys rhieni/gofalwyr a phartneriaid eraill mewn ffordd gadarnhaol ac achub ar gyfleoedd i arsylwi ar brosesau, a’u gwerthuso.

	
	 
	Addysgeg - Hyrwyddo Dysgu

	
	Hyrwyddo Dysgu
	Pedwar diben i ddysgwyr 
	Mae’r athro’n arddangos gwybodaeth am anghenion pob dysgwr, a dealltwriaeth o’r anghenion hynny, wrth gynllunio, paratoi ac addysgu. Hefyd, wrth wneud hyn, mae’n sicrhau mai’r pedwar diben sy’n gyrru profiadau dysgwyr.

	
	
	Profiadau dysgu cyfunol 
	Mae’r athro’n deall sut i ddewis, defnyddio a chyfiawnhau ystod o ddulliau addysgu creadigol er budd pob dysgwr.

	
	
	Dilyniant mewn dysgu 
	Mae’r athro’n arddangos dealltwriaeth o sut mae dysgu’n datblygu fesul tipyn, gam wrth gam gan adeiladu ar brofiadau blaenorol a’r hyn a ddysgwyd o’r blaen, ac mae’n 
cynllunio ar gyfer cynnydd yn seiliedig ar hyn.

	
	 
	Addysgeg - Dylanwadu ar Ddysgwyr

	
	Dylanwadu ar Ddysgwyr
	Herio a disgwyliadau
	Mae’r athro’n gosod heriau a disgwyliadau ar lefel briodol ar gyfer yr ystod o alluoedd a nodweddion sydd ymhlith y dysgwyr, gan eu hannog i gyflawni.

	
	
	Gwrando ar ddysgwyr 
	Mae’r athro’n arddangos parodrwydd i geisio a gwrando ar farn dysgwyr, ac ystyried y farn honno, er mwyn eu cynnwys a’u hannog i gymryd rhan weithredol yn eu dysgu eu hunain.

	
	
	Ymdrech barhaus a gwydnwch dysgwyr 
	Mae’r athro’n hyrwyddo hunanysgogi a hunangyfeirio ymhlith dysgwyr, ac yn eu cefnogi i weithredu hynny wrth ddysgu.

	
	
	Deilliannau dysgu a lles 
	Mae’r athro’n codi ymwybyddiaeth o sut mae profiadau dysgu a deilliannau perfformiad o safon uchel yn arwain at well dysgu a gwell synnwyr o les.

	Cydweithredu
	Cydweithredu

	
	Ceisio cyngor a chymorth 
	Mae’r athro’n mynd ati i geisio ac ymgysylltu â chefnogaeth o ystod o ffynonellau ffurfiol ac anffurfiol. Mae hyn yn cynnwys arsylwi a dysgu fel tîm, gan arddangos mwy a mwy o annibyniaeth.

	
	Gweithio gyda chydweithwyr yn yr ysgol 
	Mae gweithio’n drefnus ac yn adeiladol gydag ystod o gydweithwyr i wella profiad dysgwyr yn nodwedd gyson o waith yr athro. Mae’r gwaith o adfyfyrio ar ddatblygu arbenigedd wedi’i strwythuro’n broses bersonol neu gydweithredol, fel y bo’n briodol.

	
	Cefnogi a datblygu eraill 
	Mae’r athro’n datblygu cydberthnasau o ansawdd uchel gyda chydweithwyr er mwyn cael effaith gadarnhaol ar brofiadau dysgwyr yn yr ysgol.

	
	Galluogi gwelliannau
	Mae enghreifftiau o welliant o ran deilliannau ar ôl i’r athro geisio cyngor, a’i ddilyn.

	Dysgu proffesiynol
	Dysgu Proffesiynol 

	
	Darllen ehangach a chanfyddiadau ymchwil
	Mae’r athro’n arddangos dealltwriaeth gynyddol hyderus 
o’r damcaniaethau a’r ymchwil ynghylch asesu, addysgeg, 
datblygiad plant a’r glasoed, a dysgu sy’n berthnasol i gynllunio ac arferion o ddydd i ddydd.

	
	Rhwydweithiau a chymunedau proffesiynol
	Mae’r athro, ar sail gwybodaeth, yn deall cyfraniad gwaith ymchwil, gan gynnwys ymchwil gweithredol ar raddfa fechan at ddatblygiad arferion.

	
	Dysgu proffesiynol parhaus
	Mae’r Pasbort Dysgu Proffesiynol yn dylanwadu ar fyfyrio 
beirniadol a dysgu parhaus yr athro ac mae’n hybu datblygu a thwf proffesiynol.

	
	Sgiliau Cymraeg
	Ceir ymrwymiad i ddatblygu sgiliau personol gam wrth gam, o ran defnyddio’r Gymraeg.

	Arloesi
	Arloesi

	
	Cynnig arbenigedd
	Mae’r athro’n modelu repertoire cynyddol o dechnegau dysgu, wrth i arbenigedd gael ei ddatblygu a dechrau ffynnu, er mwyn helpu a gwella datblygiad eraill.

	
	Datblygu technegau newydd 
	Mae ymchwil ar ddatblygiad gwybyddol, cymdeithasol, emosiynol a chorfforol yn cael effaith gadarnhaol ar addysgeg. Mae’r athro’n gallu arddangos sut y mae’n defnyddio dirnadaeth broffesiynol a dadansoddiad beirniadol i lunio a datblygu arferion. 

	
	Gwerthuso effaith newid mewn arfer
	Mae’r athro’n ceisio cymorth a chyngor yn weithredol gan gydweithwyr wrth ddatblygu ffyrdd newydd o weithio yn yr ystafell ddosbarth fel bod modd gwerthuso a dadansoddi a rhannu’r ffyrdd hyn o weithio.

	Arweinyddiaeth 
	Arweinyddiaeth 

	
	Cymryd cyfrifoldeb personol 
	Mae’r athro’n arddangos agweddau ac ymddygiadau proffesiynol, gan ddatblygu cydberthnasau cadarnhaol gyda dysgwyr, rhieni/gofalwyr a chydweithwyr, sy’n dangos ymrwymiad personol i’r egwyddorion sylfaenol, sef tegwch a gwneud y mwyaf o botensial pob dysgwr.

	
	Arfer cyfrifoldeb corfforaethol 
	Mae’r athro’n ymwybodol o’i gyfrifoldebau cytundebol, bugeiliol, iechyd a diogelwch, cyfreithiol a phroffesiynol, ac yn eu deall.  

	
	Arwain cydweithwyr, prosiectau a rhaglenni 
	Drwy brofiadau cydweithredol mewn ysgolion a chyd-destunau eraill, mae’r athro’n arddangos ei ddealltwriaeth o sut y dylid arwain dysgu, a’i ymrwymiad i wneud hynny.

	
	Cefnogi rolau arweinyddiaeth ffurfiol
	Mae’r athro’n arddangos dealltwriaeth o natur cyfrifoldebau o fewn, ac ar draws timau ac o gyfraniadau unigolion tuag at ethos yr ysgol a gwireddu gweledigaeth yr ysgol yn llwyddiannus.





	4. Cyflwyniad i’r Modwl



Yn y modwl hwn byddwch yn:
 
· archwilio damcaniaethau ac ymchwil allweddol sy’n sail i ddatblygiad cyfannol plant a phobl ifanc, gan gynnwys datblygu gwybodaeth am lythrennedd corfforol a materion mwy cyfoes. 

· cael cyfleoedd i nodi a gwerthuso’r modd mae theori ac ymchwil yn effeithio ar   arfer mewn lleoliad addysgol. 

· archwilio ymhellach gyfrifoldebau cytundebol, bugeiliol a chyfreithiol, gan gynnwys Anghenion Dysgu Ychwanegol, diogelu ac amddiffyn plant, iechyd a lles plant, a hawliau a lleisiau plant. 

· ystyried ystod ehangach o ddulliau o ymgymryd ag arfer adfyfyriol a   thrawsffurfiol o fewn amgylchedd addysgol. 

· astudio’n fanylach yr anghenion corfforol, emosiynol, cymdeithasol, deallusol ac anghenion eraill sy’n effeithio ar ddysgu a datblygu, gan gynnwys  
           adnabod addysgegau perthnasol i gefnogi cynnydd. 

· archwilio ymhellach strategaethau ac ymagweddau sy’n darparu’r gefnogaeth orau i  gydraddoldeb ac amrywiaeth a dechrau herio credoau a thybiaethau am y norm.
					




	5. Cynnwys y Modwl



Bydd y modwl hwn yn hybu datblygiad a chymhwysiad y tueddiadau ymchwil canlynol: 

	Bod yn Ymchwilydd Moesegol   
	Deall sylfaen foesegol ymholiad mewn gweithle cymhleth; 
· gwybod am egwyddorion moesegol ymchwil; 
· deall safleoliadaeth (positionality) o fewn ymchwil; 
· adnabod eu credoau a’u tybiaethau eu hunain am y byd. 


	Bod yn Ymchwilydd Medrus    
	Deall egwyddorion ymchwil y gwyddorau cymdeithasol, a gwybod y gwahanol fathau o ddulliau a ddefnyddir a pham;  
· deall dulliau ansoddol a natur/statws canfyddiadau; 
· deall dulliau meintiol a natur/statws canfyddiadau;  
· deall dyluniadau pragmatig.   
Deall sut i lunio dadl yn seiliedig ar dystiolaeth a chyfiawnhad mewn ymchwil addysgol;  
· defnyddio sgiliau darllen beirniadol; 
· cymryd ymagwedd sgeptigol at ‘dystiolaeth’.  
Gwerthfawrogi’n feirniadol raddfa’r gefnogaeth a all fod ar gael neu beidio o blaid damcaniaethau poblogaidd a dylanwadol mewn meysydd megis datblygiad plant a natur dysgu; 
· cymryd ymagwedd sgeptigol at ‘arloesedd’ (polisi ac arfer) neu’r ‘peth mawr nesaf’.   
Deall sut i ddefnyddio tystiolaeth empirig yn eu hystafelloedd dosbarth a gwerthuso ei heffeithiolrwydd;  
· bod yn glir ynglŷn â’r hyn a fwriedir a pham; 
· diffinio’r paramedrau ar gyfer gwerthuso effeithiolrwydd.  
 

	Bod yn Ymchwilydd Sgeptigol  
	Deall tystiolaeth empirig mewn maes dadleuol; 
· bod yn ymwybodol o'r gyrwyr gwleidyddol, economaidd a 
chymdeithasol o blaid ‘tystiolaeth’, a goblygiadau ‘tystiolaeth’. 


	Bod yn rhan o Broffesiwn sy’n Ymholi   
	Cyfrannu i gymuned o ymarferwyr sy’n ymholi:  
· gwybod pa un ai i rannu deilliannau ymholiad dosbarth, pryd a sut;  
· cyfrannu’n rhagweithiol i ystod o gynulleidfaoedd;   
mynd i’r afael yn weithredol â’r ymholiad a chanfyddiadau pobl eraill. 




DULLIAU CYFLWYNO

	Sesiynau wyneb yn wyneb – sesiynau byw yn cael eu cynnal ar y campws yn cael eu harwain gan diwtoriaid, tasgau dan gyfarwyddyd, a thrafodaethau grŵp dan arweiniad tiwtor a chyfoedion.
	[image: ]

	Sesiynau cydamserol - sesiynau ar-lein wedi’u hamserlennu yn cael eu cynnal mewn amser real lle bydd mewnbwn byw gan diwtoriaid, tasgau dan gyfarwyddyd, a thrafodaethau grŵp dan arweiniad tiwtor a chyfoedion.
	[image: ]

	Sesiynau anghydamserol - sesiynau ar-lein wedi’u hamserlennu lle bydd yr holl ddeunydd yn cael ei bostio ar-lein gyda mewnbwn ar-lein dilynol e.e. fforwm drafod, blogiau ac ati.
	[image: ]

	Tasgau Cyfeiriedig – tasgau a osodwyd yn ystod neu ar ddiwedd sesiynau y bydd disgwyl ichi eu cyflawni'n annibynnol. Bydd y rhain yn cefnogi'ch gwybodaeth a'ch dealltwriaeth o'r pwnc ac yn cael eu hasesu'n ffurfiannol mewn sesiynau dilynol.
	 [image: ]



AMLINELLIAD O’R SESIYNAU

D.S. Gall trefn y sesiynau hyn newid yn unol ag amgylchiadau ac fe fydd y themâu a drafodir yn gorgyffwrdd.  Fe fydd dwy seswin yn rhai dwyieithog ac un yn Saesneg yn unig.
 
	Sesiwn, dyddiad ac amser
	Cynnwys
	Tiwtor
	Dull cyflwyno

	1.

11/12/23
11.00 – 13.00




	Cyflwyniad i nodau /amcanion y modwl a'r canlynol:
Llawlyfr modwl a lleoliad deunyddiau ar Moodle

Cyflwyniad i Ddarpariaeth cyffredinol cynllunio ar gyfer dysgu     
	MB
	[image: ]

	Tasg Gyfeiriedig 1

	Ail-ymweld â phroffil Ella a chyflwyno Idris – adnabod cryfderau a heriau

	MB
	[image: ]

	2.

11/12/23
14.00 – 16.00



	Y plentyn sy'n datblygu - ail-ymweld â datblygiad cynnar ac ymchwilio i ddealltwriaeth o'r plentyn 7+.
Archwiliad pellach o ddamcaniaethau dysgu gwrthgyferbyniol gwybyddol / corfforol / emosiynol a chymdeithasol. 

Ail-ymweld â damcaniaethwyr:
Damcaniaethau dysgu allweddol a dulliau gwrthgyferbyniol ac amrywiol e.e. Adeileddol, Ymddygiadol, Dyneiddiol (hanesyddol a chyfoes).
	MD
	[image: ]

	3a

12/12/23
09.00 – 11.00


	Trafodaeth grŵp o’r pwyntiau allweddol a welwyd yn Nhasg Gyfeiriedig 1
	MB
	[image: ]

	3b

12/12/23

	Heriau cymdeithasol ac ymddygiadol wrth ddysgu e.e. Cyflwr Sbectrwm Awtistig.
Archwilio enghreifftiau o ymyriadau effeithiol.
Herio credoau a thybiaethau am grwpiau o ddysgwyr – chwalu’r myth.


	NR
	[image: ]

	Tasg Gyfeiriedig 2

	Cwblhau tystysgrif ‘ASC Info’ a lawrlwytho a darllen yr adnoddau sydd ar waelod y dudalen.  Gallwch ddefnyddio’ch tystysgrif fel ased ar gyfer eich PDP.
Ardystiad ymwybodol o awtistiaeth - Awtistiaeth Cymru | Autism Wales | National Autism Team
Gallwch rannu tystiolaeth eich bod wedi cwblhau’r rhain gyda’r cydlynydd modwl drwy e-bost.
	
	[image: ]

	4.

12/12/23
14.00 – 16.00

	Datblygiad iaith ac ail-ymweld â’r ddadl natur neu fagwraeth.
Ystyried damcaniaethau allweddol ym maes datblygiad iaith e.e. Chomsky

	MB
	[image: ]

	5.


30/01/24

09.00 – 11.00

	Sicrhau cynnydd disgyblion - camau datblygiad cyfredol ac arfaethedig.
Y plentyn a'i gontinwwm dysgu gan gynnwys y ddadl cam neu oed.
	MB
	[image: ]

	6.

30/01/24
11.00 – 13.00

	Adolygu cynnwys y modwl a’r aseiniad a chyfle i ateb unrhyw gwestiynau penodol.

	MB
	[image: ]

	7.

31/01/24
09.00 – 11.00
	Oes dysgwr yn cael trafferth yn eich dosbarth?
Sut i gefnogi dysgwyr gyda Dyslecsia yn y dosbarth

Cyflwyniad dwyieithog
	Darren O’Connor

	8.

31/01/24
11.00 – 13.00

	Cyflwyno ELSA

Cyflwyniad dwyieithog

	Dr Helen Davies

	9.

31/01/24
14.00 – 16.00

	Beth yw ymyrraeth?  Trosolwg o’r ‘beth, pwy, pryd a pham?’ O gyflwyno ymyraethau penodol i gefnogi dysgu, datblygiad a chynnydd.

Cyflwyno rhan CWRDD y profiad Pontio

	MB
	[image: ]

	10.

06/02/24
09.00 – 11.00

	‘Theraplay’ a Gwrpiau Anogaeth 
	Staff o Ysgol Gelliswick

	11.

06/02/24
14.00 – 16.00
	Ffair ymyraethau!

Seswin ymarferol i flasu trawsdoriad o ymyraethau amrywiol i’w defnyddio yn y dosbarth

	
	[image: ]

	
19/02/24 – 08/03/24
	
Pythefnos PROFI yn eich ysgol PAP2

Arsylwi ymyraethau amrywiol yng NghA2 yn eich ysgol PAP2

	
	

	12.

14/03/24
09.00 – 11.00
	Sesiwn RHANNU y profiad Pontio 

Cyfle i rannu profiadau o’r cyfnod PROFI a’r wybodaeth a gyrchwyd ac a gofnodwyd yn y ddogfen Cofnod Tystiolaeth Ymholi (STEER)

	MB

	13.

14/03/24
11.00 – 13.00

	Archwilio materion meddygol a chorfforol sy'n gysylltiedig ag ADY.
Archwilio enghreifftiau o ymyraethau effeithiol.
Herio credoau a thybiaethau am grwpiau o ddysgwyr – chwalu’r myth
(Diwrnod Glyn)
	MB
	[image: ]

	14.

19/03/24
9.00 – 11.00


	Cefnogi dysgwyr bregus a sicrhau cyfranogiad disgyblion.
Archwilio materion allweddol yng Nghymru, e.e. Plant mewn Gofal, tlodi, ACEs, Covid
	MB
	
[image: ]

	15.

19/03/24
11.00 – 13.00
	Cefnogi dysgwyr Mwy Abl a Thalentog (MATh) - datblygu gwydnwch a metawybyddiaeth
	MB
	[image: ]




.






	6. Tasgau ac arweiniad asesu




	COD Y MODWL
	   TEITL Y MODWL
	          DULL ASESU

	
   ECAD5007C
	
Cylch 2 Astudiaethau Craidd: Y Dysgwr: pwy ydw i’n ei addysgu?

	         
ASESU/CYDRAN: 1

MATH O ASEINIAD: Aseiniad Ysgrifenedig: 
Trafodaeth adfyfyriol o ymyrraeth i gefnogi dysgu a datblygiad.

PWYSIAD Y GYDRAN: 100%
CYFRIF GEIRIAU: 4000 O EIRIAU
DYDDIAD CYFLWYNO: 08/04/24 (23.59y.h.) 




Gweler y ffurflen Manyleb Asesu (ar Moodle) am wybodaeth a chanllawiau asesu manylach.

Teitl yr Asesiad:  
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Cyngor ar ddefnyddio ChatGPT a systemau cynhyrchu AI

Wrth i chi weithio ar eich aseiniadau, efallai y byddwch yn ystyried defnyddio systemau Deallusrwydd Artiffisial (AI) ar gyfer ymchwil gefndirol. Mae'n dderbyniol defnyddio'r offer hyn fel adnodd, ond mae'n bwysig bod yn ymwybodol eu bod yn aml yn gwneud camgymeriadau ac efallai na fyddant yn hollol gywir, yn enwedig pan ofynnir am gyfeiriadau academaidd. Rhaid i chi gofio fel myfyriwr eich bod yn gyfrifol yn y pen draw am bopeth rydych yn ei gyflwyno, a gall dibynnu'n gyfangwbl ar AI arwain at gael gradd is nag yr ydych yn gallu ei chyflawni, neu hefyd gall arwain at ymchwiliad am gamymddwyn academaidd. Mae copïo a gludo testun yn uniongyrchol o'r offer hyn heb gyfeiriad neu ddyfyniad priodol nid yn unig yn anfoesol ond hefyd gall arwain at ganlyniadau difrifol megis methu'r aseiniad neu hyd yn oed cael eich diarddel o'r brifysgol. Felly, mae'n hanfodol defnyddio AI fel man cychwyn ac yna gwirio ac ystyried unrhyw wybodaeth sydd ar gael.

